google/wiki40b huggingface dataset:
पदार्थ की अवस्थाएँ

पदार्थ की अवस्थायें (States of matter) वह विशिष्ट रूप हैं, जो कोई पदार्थ धारण या ग्रहण कर सकता है। ऐतिहासिक संदर्भ मे, इन अवस्थाओं का अंतर पदार्थ के समग्र गुणों के आधार पर किया जाता था। ठोस वह अवस्था है जिसमें पदार्थ एक निश्चित आकार और आयतन ग्रहण करता है, द्रव अवस्था में पदार्थ का आयतन तो निश्चित होता है पर आकार यह उस पात्र का ग्रहण करता है जिसमे इसे रखा जाता है, गैस के मामले में ना तो कोई निश्चित आकार ना ही कोई निश्चित आयतन होता है और पदार्थ फैल कर उपलब्ध आयतन को ग्रहण कर लेता है।
गिरी

गिरी ब्राह्मण उच्च ब्राह्मणों की एक प्रमुख उपजाति हैं। इस जाति के लोग ज्यादातर उत्तर प्रदेश, हरियाणा, मध्यप्रदेश, गुजरात, राजस्थान
और बिहार में पाए जाते है

गिरि ब्राह्मण गोस्वामी ब्राह्मणों की दस शाखा गिरि,  पुरी,  वन,  भारती,  पर्वत,  सागर,  अरण्य,  तीर्थ,  सरस्वती,  आश्रम मे से एक हैं इसलिए इन्हे दसनामी ब्राह्मण भी कहा जाता है,
शैव मत के अनुयायी होते हैं दसनामी गोस्वामी ब्राह्मण इसलिए इन्हे शैव ब्राह्मण भी कहा जाता है, 
मृत्यु उपरांत दाह संस्कार नहीं अपितु भू समाधी दी जाती है इसलिए दसनामी गोस्वामी ब्राह्मण अन्य ब्राह्मणों से अलग होते हैं.
इनकोडर

En-coder - यह Ek logic circuit h जिसका use disimal ko तुल्य binary no. Me change Kerne ke liye kiya jata hai
लिसिप्पस

लिसिप्पस (ग्रीक : Λύσιππος / Lysippos) यूनान के चौथी शदी ईसापूर्व का प्रसिद्ध मूर्तिकार थे। इन्हें मेसेडेन के सिकंदर (अलेग्जेंडर) और फिलिप्स के जमाने के सिसियॉन तथा अंगों शैली का प्रमुख ग्रीक शिल्पकार माना जाता है। इसने अपनी कला के लिए ब्राँथू धातु को माध्यम रखकर जीवन में लगभग १५०० मूर्तियों का निर्माण किया जिनमें से कुछ अत्यंत भव्य हैं। लिसिप्पस ने विजेता अलेग्जैंडर की अनेक शिल्पाकृतियाँ बनाई। वह राजशिल्पी माना जाने लगा। सिकंदर और उसके दरबारियों से उसे बार बार सम्मान मिलता रहा। पोलीक्लिटस के पुराने नियमों में सुधार कर उसने अपनी शिल्पशैली में प्रभाववादी गुणों का समावेश किया। उसने देवी देवताओं की मूर्तियों को अपनी नई शैली से बनाया। हरक्यूलिस की अनेक मूर्तियाँ बनाई तथा ऐलोपोनेस के कसरती खिलाड़ियों के मुख शिल्प बनाए। मुख शिल्प या अर्ध शिल्प बनाने की कला का जनक यही है। वेटिकन में रखी कई प्राचीन मूर्तियाँ इसकी मूल कृतियों की नकल मात्र हैं, ऐसा समझा जाता है।
कुछ तो है

संक्षेप

करन (तुषार कपूर) और नताशा (अनिता हस्सनंदनी) बचपन के दोस्त रहते हैं। नताशा हमेशा से करन से मन ही मन प्यार करते रहती है और उससे शादी करना चाहती रहती है। लेकिन करन कॉलेज में नई-नई आई एक लड़की, तान्या (ईशा देओल) पर लट्टू हो जाता है।
करन और उसके दोस्त, नताशा, यश, पैट और कुश मिल कर प्रो॰ बख़्शी के घर से परीक्षा के पेपर चुराने जाते हैं, ताकि तान्या का साल खराब न हो। पर उन्हें वहाँ एक लड़की की लाश मिलती है, और वे लोग भागने लगते हैं और तभी प्रो॰ बख़्शी आ जाता है और उनका पीछा करना शुरू कर देता है। उनके कार से प्रो॰ बख़्शी टकरा जाता है और पहाड़ी से गिर जाता है। गिरफ्तार होने के डर से वे लोग वहाँ से फरार हो जाते हैं और नई जिंदगी शुरू करते हैं।
लगभग साल भर बाद वे लोग फिर से एक दोस्त की शादी में मिलते हैं। पर अचानक उनके दोस्तों को कोई एक एक कर के मारने लगता है। जब यश पर हमला होता है तो करन के पीछा करने पर उसे प्रो॰ बख़्शी मिलते हैं। जब करन उनके साथ रहता है, तभी किसी और दोस्त पर हमला हो जाता है। उन्हें पता चलता है कि कुश पर हमला हुआ है, और वो इसका जिम्मेदार "तान्या" को ठहराता है, क्योंकि उसने उसके लाल कपड़े का टुकड़ा हमला होते हुए पकड़ा था।
करन कार का पीछा करते हुए पहाड़ी पर जाता है, जहाँ उसे नताशा जख्मी हालत में मिलती है, वो बताती है कि प्रो॰ बख़्शी ने उसे यहाँ लाया है और तान्या भी यहीं है। करन को एहसास होता है कि वो झूठ बोल रही है, क्योंकि कुछ ही समय पहले तक प्रो॰ बख़्शी उसके साथ थे। वो नताशा के दुपट्टा में फटा हुआ हिस्सा भी देखता है और समझ जाता है कि ये वही दुपट्टा है, जिसकी कुश बात कर रहा था। वो नताशा से पूछता है कि उसने इतने सारे लोगों को क्यों मारा? तो वो माफी मांगने लगती है और कहती है कि वो उससे बहुत प्यार करती है। ऐसा कहते हुए वो पीछे चलने लगती है और बर्फ से दबे पहाड़ से करन का नाम लेते हुए गिरने लगती है। करन उसे बचाने की कोशिश करता है, पर नाकाम रहता है। 
करन अपने सारे दोस्तों को याद करते रहता है, जो मर चुके हैं, जिसमें नताशा भी रहती है। जब वो प्लेन से वापस दिल्ली जाने वाला होता है, तभी उसकी मुलाक़ात तान्या से होती है, वे दोनों साथ रखने का फैसला करते हैं, तभी उन्हें पीछे की सीट में यश भी मिलता है और इसी के साथ कहानी समाप्त हो जाती है।
कुर्रिया कलाँ

कुर्रिया कलाँ शाहजहाँपुर जिले का एक गाँव है। गाँव की जनसंख्या  4,365 हैं। यहाँ पर काली देवी का एक प्रसिद्ध मंदिर है।
न्यूटन विधि

विधि का चलित-चित्रण

इस विधि को ज्यामितीय रूप से निम्नलिखित चलित-चित्र (एनिमेशन) द्वारा समझा जा सकता है:
वैन मानॅन का तारा

अन्य भाषाओँ में

अंग्रेज़ी में "वैन मानॅन का तारे" को "वैन मानॅनज़ स्टार" (Van Maanen's Star) कहते हैं।

विवरण

अन्य सफ़ेद बौनों की तरह वैन मानॅन का तारा भी बहुत घना है। इसका द्रव्यमान (मास) सूरज के द्रव्यमान का क़रीब 70% है लेकिन इसका व्यास (डायामीटर) सूरज के व्यास का सिर्फ़ 1% है। इसका सतही तापमान 6,750 कैल्विन है और इसकी चमक (यानि निरपेक्ष कान्तिमान) सूरज से 5,000 गुना कम है।
अल-कदी अल-नुमान

अबू हनीफा अल-नुमान इब्न मुहम्मद इब्न मंसूर इब्न अहमद इब्न हैयुन अल-तामीमी, जिन्हें आम तौर पर अल-कही अल-नुमन के नाम से जाना जाता है, काजी नुमान (974 ईस्वी / 363 एएच को मृत्यु हो गई) एक इस्माली न्यायवादी थे और फातिमिद खलीफा के आधिकारिक इतिहासकार। उन्हें कदी कुड्डात भी कहा जाता था।
स्त्री (2018 फ़िल्म)

पटकथा

फिल्म की कहानी मध्य प्रदेश के चंदेरी नामक स्थान पर आधारित है, जहाँ त्यौहार के दौरान एक चुड़ैल, जिसे लोग स्त्री कहकर पुकारते है, जो सिर्फ पुरुषों को गायब करती है, स‍िर्फ उनके कपड़े रह जाते हैं। उससे बचने के लिये लोग अपने घर के बाहर "ओ स्त्री कल आना" लिखते है।
विक्की (राजकुमार राव) चंदेरी गाँव में रहने वाला एक दर्जी है, जिसकी अपनी एक कपड़े सिलने की दुकान है। वो अपने दोस्त बिट्टू (अपारशक्ति खुराना) और जना (अभिषेक बनर्जी) के साथ रहता है। उसे एक रहस्यमय अनाम लड़की (श्रद्धा कपूर) से प्यार हो जाता है। जिसके रहस्यमय व्यवहार के कारण विक्की के दोस्त उसे ही स्त्री मानने लगते है। इस बीच विक्की का दोस्त जना भी गायब हो जाता है। और उसे बचाने के लिये वो चंदेरी के रहने वाले रुद्र (पंकज त्रिपाठी) के पास आते है। और वे लोग उसे खोजते हुए भुतिया महल पहुंचते है, जहां विक्की का सामना स्त्री से होता है। और उसे बचाने उसकी प्रेमिका आ जाती है। जिससे उन्हें पता चलता है कि स्त्री कोई और है। इसी बीच जना वापस आ जाता है लेकिन उसका व्यवहार बदल जाता है। अगली रात शहर के कई और लोग गायब हो जाते है। जिन्हें बचाने के लिये वे लोग एक पुराने किताब, जिसमें स्त्री के बारे में लिखा था, के लेखक शास्त्री (विजय राज) के पास जाते है, जहाँ उन्हें पता चलता है कि केवल विक्की ही उसे मार सकता है। विक्की स्त्री को मारने की बजाय उसकी चोटी काट देता है जिससे उसकी शक्ति खत्म हो जाती है।
अगले दिन रहस्यमय लड़की विक्की से मिलकर बस से चली जाती है, लेकिन विक्की उसका नाम पूछना भूल जाता है। बाद में पता चलता है कि वह असल में जादू करने वाली रहती है और वह स्त्री के शक्ति के पीछे थी और वह विक्की की मदद से उसे प्राप्त करना चाहती थी। वह उसकी कटी चोटी को अपने मे मिला कर बस से गायब हो जाती है।
अगले वर्ष त्यौहार के समय स्त्री पुन: शहर पहुंचती है लेकिन शहर के द्वार में लगे उसके पुतले को देखती है जिसमें "ओ स्त्री रक्षा करना" लिखा देख कर वापस चली जाती है।

प्रदर्शन

26 जुलाई 2018 को फ़िल्म का ट्रेलर जारी किया गया था। फिल्म 31 अगस्त 2018 को दुनिया भर में प्रदर्शित की गई।
पुनाखा

पुनाखा नगर पुनाखा जिले का प्रशासनिक केंद्र है। वर्ष 1955 तक पुनाखा भूटान की राजधानी थी। इसके बाद भूटान की राजधानी थिम्फू स्थानांतरित हो गयी। पुनाखा से थिम्फू की दूरी ७२ किलोमीटर है। पुनाखा से थिम्फू कार से जाने में लगभग ३ घंटे समय लगता है। थिम्फू की अपेक्षा पुनाखा में सर्दियों में कम सर्दी और गर्मियों में अधिक गर्मी रहती है।

भाषा

भुटानी व्यापक रूप से इस जिले में बोली जाती है।

फसल

फ़ो चू और मो चू दो नदियों की घाटी में धान की फसल होती है।
भूटान में पुनाखा सफ़ेद और लाल चावल के उत्पादन के लिए प्रसिद्द है यहां की फ़ो चू और मो चू नदियों की घाटी में ये दोनों प्रकार के चावल पैदा होते हैं।यह दोनों नदियां भूटान की महत्वपूर्ण नदियां हैं।

रितषा गांव (पुनाखा )

इस गांव के घर की दीवालें तालाब की मिटटी से बानी हैंl लेकिन इनकी नींव पत्थरों से तैयार की जाती है। मकान दो मंजिले से अधिक नहीं बनाये जाते हैं। घरों के आस -पास गृह उद्यान और चावल की खेती होती है। गृह उद्यानों में सव्जियाँ और फलों के वृक्षों का रोपण किया जाता है। फलों में पपीता और संतरा के पौधों की अधिकता रहती है।

केंद्रीय भिक्षु संस्था का आवास

सर्दियों में पुनाखा के किले में केंद्रीय भिक्षु संस्था का आवास रहता है।
सवाकोपपोर्ट बाँध

सवाकोपपोर्ट बाँध अफ्रीका के नामीबिया में स्वकोप नदी पर बनाया गया है। यह 1978 में बनाया गया था। इसका पानी खदानों को भेजा जाता है।
मलेशिया में हिंदू धर्म

मलेशिया में हिंदू धर्म चौथा सबसे बड़ा धर्म है। मलेशिया की 2010 की जनगणना के अनुसार 1.78 मिलियन मलेशियाई निवासियों (कुल जनसंख्या का 6.3%) हिंदू हैं। यह 2000 में 1,380,400 (कुल आबादी का 6.2%) से ऊपर है.। अधिकांश मलेशियाई हिंदुओं प्रायद्वीपीय मलेशिया के पश्चिमी हिस्सों में बस गए हैं। 2010 की जनगणना के अनुसार, हिंदुओं के रूप में राज्य की आबादी का उच्चतम प्रतिशत वाला मलेशियाई राज्य, नेगेरी सेम्बेलान (13.4%) है, इसके बाद सेलेंगोर (11.6%), पेरक (10.9%) और कुआलालंपुर संघीय क्षेत्र (8.5%) है। हिंदू आबादी का कम से कम प्रतिशत राज्य सबा (0.1%) है|भारतीय, चीनी जैसे अन्य जातीय समूहों के साथ, प्राचीन और मध्ययुगीन युग में मलेशिया में पहुंचने लगे। 2010 में, मलेशियाई जनगणना में बताया गया था कि भारतीय जातीय मूल के 1.91 मिलियन नागरिक थे। लगभग 1.64 मिलियन भारतीय जातीय समूह मलेशियाई (86%) हिंदू हैं। लगभग 0.14 मिलियन गैर-भारतीय जातीय समूह मलेशियाई लोग हिंदुओं का भी दावा करते हैं| मलेशिया ने 1957 में ब्रिटिश औपनिवेशिक साम्राज्य से अपनी आजादी हासिल की, उसके बाद अपने आधिकारिक राज्य धर्म को इस्लाम घोषित कर दिया, और मिश्रित एक संविधान अपनाया। एक तरफ, यह धर्म की आजादी की रक्षा करता है (जैसे हिंदू धर्म का अभ्यास), लेकिन दूसरी ओर मलेशियाई संविधान भी धार्मिक स्वतंत्रता को प्रतिबंधित करता है |

इतिहास

इंडोनेशियाई द्वीपसमूह के समान, मूल मलेशिया ने बौद्ध धर्म, हिंदू धर्म और इस्लाम के आगमन से पहले एक स्वदेशी एनिमिस और गतिशीलता मान्यताओं का अभ्यास किया। यह अस्पष्ट है जब बंगाल की खाड़ी में पहली भारतीय यात्रा हुई। कंज़र्वेटिव अनुमान कम से कम 1,700 साल पहले मलय तटों के लिए सबसे शुरुआती आगमन प्रदान करते हैं।भारत के साथ व्यापार की वृद्धि ने मलय दुनिया में तटीय लोगों को हिंदू धर्म के संपर्क में लाया।मंदिर भारतीय शैली में बनाए गए थे और स्थानीय राजाओं ने स्वयं को राजा के रूप में संदर्भित करना शुरू किया और भारतीय सरकार के अधिक वांछनीय पहलुओं को अपनाया गया।

संस्कृति

मलेशियाई हिंदू धर्म विविध है, जिसमें विशिष्ट शहरी लोगों को समर्पित बड़े शहरी मंदिर और संपत्ति पर स्थित छोटे मंदिर हैं। संपत्ति मंदिर आमतौर पर भारतीय क्षेत्र की परंपरा का पालन करते हैं, जहां से मंदिर के उपासक उत्पन्न होते हैं। कई लोग दक्षिणी भारत के शैव्वी, या शिवती, परंपरा (शिव की पूजा) का पालन करते हैं। हालांकि, मलेशिया में कुछ वैष्णव हिंदू भी हैं, उनमें से कई उत्तर भारतीय निष्कर्षण हैं, और ये हिंदू सेक्सीन 52 में गीता आश्रम जैसे मंदिरों में पूजा करते हैं,। इन मंदिरों में सेवाएं आमतौर पर हिंदी और अंग्रेजी में आयोजित की जाती हैं।

हिंदू धार्मिक त्यौहार

हर साल मनाए जाने वाले कुछ प्रमुख हिंदू त्यौहारों में दीपावली (रोशनी का त्यौहार), थाईपुसम (भगवान मुरुगन त्यौहार), पोंगल (फसल त्यौहार) और नवरात्रि (दुर्गा त्यौहार) शामिल हैं। दीपावली मलेशिया में प्राथमिक हिंदू त्यौहार है। मलेशियाई हिंदुओं में परंपरागत रूप से दीपावली पर खुले घर हैं, जहां विभिन्न जातीय समूहों और धर्मों के लोगों का स्वागत हिंदू घरों में प्रकाश के उत्सव को साझा करने के साथ-साथ भारतीय भोजन और मिठाई का स्वाद साझा करने के लिए किया जाता है|

हिंदुओं का वितरण

2010 की जनगणना के अनुसार, 1,777,694 लोग हिन्दू (6.27% आबादी) के रूप में आत्म-पहचान कर रहे थे। हिंदुओं में से 1,644,072 भारतीय थे, 111,32 9 गैर-नागरिक थे, 14,878 चीनी थे, 4,474 अन्य, और 2, 9 41 जनजातीय (सरवाक में 554 इबान सहित)। सभी भारतीय मलेशियाई लोगों का 86.18% हिंदू थे। प्रतिवादी के उत्तर के आधार पर जनगणना में एकत्र की गई जानकारी और किसी भी आधिकारिक दस्तावेज़ का उल्लेख नहीं किया।
बाज़ारक, पंजशीर

विवरण

माना जाता है कि 'बाज़ारक' किसी छोटे बाज़ार के लिए प्रयोग होने वाला शब्द है। प्राचीन यूनानी भूगोलशास्त्री टोलेमी ने अपनी लिखाईयों में एक 'बरज़ौरा' (Barzaura) नामक क़स्बे का ज़िक्र किया था जो शायद आधुनिक 'बाज़ारक' ही है। ठीक इसके पास हिन्दु कुश पर्वतों में एक 'बाज़ारक दर्रा' नाम का दर्रा है जो नीचे बाज़ारक के क़स्बे में ले जाता है। मध्यकाल में यहाँ मुग़ल सल्तनत ने अधीन यह क्षेत्र भारत में शामिल हुआ। अकबरनामा में लिखा है कि सम्राट अकबर यहाँ आए थे। जब राजा मान सिंह को अफ़ग़ानिस्तान का सूबेदार (राज्यपाल) बनाकर भेजा गया तो वे भी बाज़ारक में ठहरे थे।
बेगार

मूल्य चुकाए बिना श्रम कराने की प्रथा को बेगार कहते हैं। इसमें श्रमिकों की इच्छा के बिना काम लिया जाता है। सामंती, साम्राज्यवादी और अफ़सरशाही प्रायः समाज के कमज़ोर लोगों से बेगार करवाती है। ब्रिटिशकालीन भारत में तो यह आम बात थी। किंतु स्वतंत्र भारत में भी इस तरह की घटनाओं का सर्वथा अभाव नहीं है। यह प्रथा अंगरेजों के खिलाफ आम जनता के असंतोष की एक बड़ी वजह थी।
राजा लक्ष्मण सिंह

राजा लक्ष्मण सिंह (9 अक्टूबर 1826 ई. - 14 जुलाई 1896 ई.), भारतेंदु हरिश्चंद्र युग से पूर्व की हिन्दी गद्यशैली के प्रमुख विधायक थे। इन्होने हिन्दी को हिन्दी संस्कृति के अनुकूल संस्कृतनिष्ठ बनाने की चेष्टा की। इन्होने आगरा से प्रजा-हितैषी पत्र निकाला और कालिदास के अभिज्ञान शाकुन्तलम्, रघुवंश एवं मेघदूतम् का हिन्दी में अनुवाद किया।
पाँचवीं लोक सभा

(1971/03/15 - 1977/01/18)

वक्ता

डॉ॰ जी एस Dhillion (1969/08/08 - 1971/03/19) और (1971/03/22 - 1975/01/12)
श्री बाली राम भगत (1976/01/05 - 1977/03/25)

उपाध्यक्ष

श्री जी जी पक्की (1969/09/12 - 1970/12/27) और (1971/03/27 - 1977/01/18)

सचिव

श्री एस एल Shakdher (1964/09/02 - 1977/06/18)
हाइड्रो़जन सल्फाइड

यह हाइड्रोजन और सल्फर के रासायनिक संयोग से बना सह संयोजी बंधन वाला अकार्बनिक योगिक है।
अवव्याख्यावाद

दर्शनशास्त्र में अवव्याख्यावाद (Reductionism) ऐसी विचारधारा होती है जो यह दावा करे कि किसी भी जटिल परिघटना को समझने के लिये केवल उस से सम्बधित सबसे सरल भौतिक भागों के गुणों व व्यवहारों की समझने की ही आवश्यकता है। मसलन अवव्याख्यावादी मनोवैज्ञानिक यह कहते हैं की समाजशास्त्र का अध्ययन काफ़ी हद तक व्यर्थ है और केवल मानवों के मस्तिष्क व मनोवैज्ञानिक गुणों के अध्ययन ही सभी समाजिक विषयों को समझने के लिए पर्याप्त है क्योंकि समाज मनुष्यों से बना हुआ होता है। अवव्याख्यावाद के विरोधी यह कहते हैं कि समाज को केवल व्यक्तियों के मनोविज्ञान से नहीं समझा जा सकता और उसके साथ-साथ समाजिक तंत्रों का भी अध्ययन करना आवश्यक है।
महेशपुर गाम्हरिया

जनसंख्या

नेपाल के २००१ का जनगणना अनुसार महेशपुर गाम्हरिया का जनसंख्या ४०८६ है। इसमै पुरुष ५२% और महिला ४८% है।
मीर अकबर अली खान सिकंदर जाह, आसिफ़ जाह तृतीय

मीर अकबर अली खान सिकंदर जाह (असफ जाह III) का जन्म 11 नवंबर, 1768 को हुआ था और मृत्यु मई 21, 1829 को हुई।
उन्होंने 26 वर्षों तक हैदराबाद प्रांत पर शासन किया। 
अन्य निज़ामों की तरह, उनका मकबरा मक्का मस्जिद में है।
हैदराबाद का जुड़वां शहर सिकंदराबाद उन्ही के नाम पर रखा गया है।
राजकीय इण्टर कालेज देवारिया, (उ प्र)

राजकीय इण्टर कालेज देवरिया के मध्य में स्थित एक ऐतिहसिक विद्यालय है। इसकि स्थपना १९१२ में हुयी थी। इसका पुराना नाम 'किन्ग एडवर्ड हयर सेकेन्ड्री स्कूल' था। वर्तमान में इस विद्ययालय के प्रधानचार्य श्री पी के शर्मा है।
सेन्टीमीटर

सेंटीमीटर यह लम्बाई मापन इकाई है।
पिस्टन

आंतरिक दहन इंजन

दो तरीके हैं जिनके द्वारा एक आंतरिक दहन पिस्टन इंजन दहन को चालन शक्ति में बदल सकता है: दो स्ट्रोक साइकिल और चार स्ट्रोक साइकिल. एक एकल-सिलेंडर दो स्ट्रोक इंजन हर क्रैंकशाफ्ट परिक्रमण के साथ ऊर्जा उत्पन्न करता है, जबकि एक एकल-सिलेंडर चार स्ट्रोक इंजन हर दो परिक्रमण पर ऊर्जा पैदा करता है। छोटे दो स्ट्रोक इंजन के पुराने डिजाइन, चार स्ट्रोक इंजन की तुलना में अधिक प्रदूषण उत्पन्न करते हैं। हालांकि, आधुनिक दो स्ट्रोक डिजाइन, जैसे वेस्पा ET2 इंजेक्शन ईंधन इंजेक्शन का उपयोग करता है और यह चार स्ट्रोक के समान साफ होता है। डीजल के बड़े दो स्ट्रोक इंजन, जो जलपोत और रेल इंजनों में प्रयोग होते हैं, उनमें हमेशा ईंधन-इंजेक्शन का इस्तेमाल किया गया है और वे कम उत्सर्जन उत्पन्न करते हैं। दुनिया का एक सबसे विशाल आंतरिक दहन इंजन, वेर्ट्सिले-सुल्ज़र RTA96-C दो स्ट्रोक है; यह अधिकांश दो-मंजिला घरों से बड़ा है और इसका जो पिस्टन है उसका व्यास लगभग 1 मीटर है और यह सबसे कुशल जीवित मोबाइल इंजन है। सिद्धांत रूप में, एक चार स्ट्रोक इंजन को एक दो स्ट्रोक इंजन की तुलना में बड़ा होना चाहिए ताकि वह बराबर राशि की ऊर्जा का उत्पादन कर सके. विकसित देशों में दो स्ट्रोक इंजन इन दिनों का प्रयोग किये जाते हैं, मुख्य रूप से निर्माता की दो स्ट्रोक उत्सर्जन को कम करने में निवेश करने में अनिच्छा की वजह से. परंपरागत रूप से, दो स्ट्रोक इंजन के लिए रखरखाव की अधिक आवश्यकता होती थी, (रिकार्डो डॉल्फिन इंजन और ट्रोजन कार का ट्विंगल इंजन और पुच मोटरसाइकिल के अपवाद के बावजूद). यद्यपि सरलतम दो स्ट्रोक इंजन में कम गतिशील हिस्से होते हैं, वे चार स्ट्रोक इंजन की तुलना में तेजी से खराब हो सकते हैं। हालांकि ईंधन-इन्जेक्टेड वाले दो स्ट्रोक बेहतर इंजन लुब्रिकेशन प्राप्त करते हैं और साथ ही शीतलन और विश्वसनीयता में भी काफी सुधार होना चाहिए
दीर्घा

भाप इंजन

भाप इंजन आमतौर पर दोहरी क्रिया वाले होते हैं (यानी भाप का दबाव पिस्टन के प्रत्येक पक्ष पर बारी-बारी काम करता है) और भाप का प्रवेश और बहिर्गमन स्लाइड वाल्व, पिस्टन वाल्व या पोपेट वाल्व द्वारा नियंत्रित होता है।

पंप

पिस्टन पंप का इस्तेमाल तरल के अंतरण के लिए या गैस को संपीड़ित करने के लिए किया जा सकता है।
डर्बीशायर

डर्बीशायर (इंग्लिश: Derbyshire) एक इंग्लैंड का काउंटी है, जिस की राजधानी डर्बी है।
ऑसेलॉट

शरीर

ऑसेलॉट की लम्बाई 68 से 100 सेमी की होती है जिसके अतिरिक्त 26 से 45 सेमी की दुम होती है। इसका वज़न 8 से 18 किलो के बीच होता है, हालांकि इस से भी बड़े जानवर कभी-कभार मिल जाते हैं। लेपरडस जंगली बिल्लियों के वंश में ज़्यादातर छोटी अकार की बिल्लियाँ होती हैं और ऑसेलॉट उनमें सबसे बड़ा है। इसकी ख़ाल मुलायम और रंग ख़ाकी-लाल से भूरे के बीच होता है। इसपर बने धब्बे एकत्रित होकर इसपर धारियों जैसे डिज़ाइन बना देते हैं। हर कान के पीछे एक सफ़ेद धब्बा होता है जिसे जीववैज्ञानिक 'ओसेली' (ocelli) या 'नकली आँख' कहते हैं। इसकी लम्बी पूँछ पर काली धारी होती है।

आदतें

ऑसेलॉट निशाचरता (रात को सक्रियता) दिखता है और अपना निजी क्षेत्र चुनकर उसकी जी-जान से रक्षा करता है। क्षेत्रीय नियंत्रण के लिए ऑसेलॉटों में प्रखर लड़ाइयाँ होती हैं और वे मरने तक लड़ने को तैयार रहते हैं। यह जानवर अपने क्षेत्र को मूत्र से चिह्नित करता है। इस अकेला ही रहना पसंद है और नर-मादा केवल ब्याहने के लिए ही मिलते हैं और फिर अलग हो जाते हैं। दिन के वक़्त यह सोते हैं और उस समय कभी-कभी दूसरे ऑसेलॉट के अपने क्षेत्र में आने को भी अनदेखा कर के सह लेते हैं। नरों का क्षेत्र 3.5 से 46 वर्ग किमी और मादाओं का क्षेत्र 0.8 से 15 वर्ग किमी का होता है। यह अपने से छोटे स्तनधारियों (ख़रगोश, चूहे, ओपॉसमों), गिरगिटों, कछुओं, मेंढकों, पक्षियों, केकड़ों और मछलियों को ग्रास बनाते हैं। इनकी सूंघने और देखने की शक्तियाँ दोनों बहुत तेज़ होती हैं।

पालतूकरण

बहुत सी अन्य जंगली बिल्लियों की तरह ऑसेलॉटों को भी पालतू बनाया जा सकता है। प्रसिद्द स्पेनी चित्रकार सेल्वाडोर दाली ने एक 'बाबू' नामक ऑसेलॉट पाला हुआ था जिसे वह समुद्री जहाज़ों पर भी अपने साथ लाया करते थे। प्राचीन पेरू की मोचे सभ्यता में इसे एक पवित्र जानवर मानकर ऑसेलॉट को पूजा जाता था।
लेपचा (जनजाति)

निवास क्षेत्र

यह पूर्वी नेपाल, पश्चिमी भूटान, तिब्बत के कुछ क्षेत्र तथा भारत के सिक्किम और पश्चिम बंगाल के दार्जिलिंग जिले के प्रमुख निवासी हैं। एक अनुमान के मुताबिक इनकी संख्या 46 हजार है। अर्थात भारत के अन्य क्षेत्रों में 11 हजार, सिक्किम में 25हजार और भूटान में 10 हजार के आसपास, तिब्बत और नेपाल में इनकी संख्या नगण्य है। इन जनजातियो की अपनी अलग प्रथाएं एवं संस्कृति होती है ।लेपचा सिक्किम की प्रमुख जनजाति है

समाज

ये सिक्किम के सबसे पुराने निवासी माने जाते हैं, लेकिन इन्होने 14 वीं शताब्दी और उसके बाद आए भूटिया लोगों की संस्कृति के कई तत्वों को अपना लिया है। भूटिया मुख्यतः ऊंचे पहाड़ों के पशुपालक होते हैं, जबकि लेपचा सामान्यत: दूरस्थ घाटियों में रहते हैं। जहां इन दोनों समूह में कुछ अंतर्विवाह हुये हैं वहीं वे अलग रहने और अपनी भाषाएँ बोलने का प्रयास करते हैं, जो तिब्बत भाषा की बोलियाँ है। किसी भी समूह का नेपाली हिन्दू अधिवासियों से कोई संबंध नहीं है, जो 18 वीं शताब्दी में सिक्किम में आए और 20 वीं शताब्दी के अंत में जनसंख्या का दो-तिहाई भाग हो गए थे।

संस्कृति

लेपचा मुख्यतः एक ही विवाह करते हैं, हालांकि एक विवाहित पुरुष अपने छोटे अविवाहित भाई को अपने साथ रहने के साथ-साथ अपने खेत और अपनी पत्नी की साझेदारी हेतु निमंत्रित कर सकता है। कभी-कभी एक पुरुष की एक या अधिक पत्नियाँ भी हो सकती है। लेपचा अपना मूल पितृवंश के आधार पर मानते हैं और उनके बड़े पितृसत्तात्मक वंश होते हैं।

धर्म

लेपचा, भूटिया द्वारा तिब्बती बौद्ध धर्म में परिवर्तित किए गए थे, लेकिन अब भी लेपचा लोग आत्मा के अनुकूल व उनके ओझाओं की अपनी पुरानी मान्यता को मानते हैं, जो रोगों का उपचार करती है, देवताओं से मध्यस्थता करती है और जन्म-विवाह तथा मृत्यु के समय की जाने वाली रस्मों में प्रधान होती है।

भाषा/बोली

लेपचा भारत में रहने वाली एक प्रमुख जनजाति है और इस जनजाति के द्वारा बोली जाने वाली जनजातिय भाषा लेप्चा कहलाती है।

भोजन

परम्परागत रूप से शिकारी और भोजन संग्राहक लेपचा जनजातीय लोग अब कृषि व पशुपालन में भी संलग्न है।
एसटीडी

सबस्क्राइबर ट्रंक डायलिंग (Subscriber trunk dialling /STD) एक ऐसी प्रणाली है जो बिना किसी ऑपरेटर की सहायता के ही ट्रंक डायलिंग (स्थानीय टेलीफोन एक्सचेंज के बजाय अन्य दूरस्थ टेलीफोन एक्सचेंज में स्थित टेलीफोन उपभोक्ता से टेलीफोन से जुड़ना) सम्भव बनती है। इसके आने के पूर्व दूर के स्थानों को टेलीफोन करने के लिए ऑपरेटर की मदद आवश्यक थी। 'एसटीडी' शब्द का उपयोग भारत, युनाइटेड किंगडम, आयरलैण्ड, आस्ट्रेलिया और दक्षिण-पूर्व एशिया के देशों में होता है। यूएअए और कनाडा आदि उत्तरी अमेरिकी देशों में इसी तरह के काम के लिए जो संख्या प्रयुक्त होती है उसे 'डायरेक्ट डिस्टैन्स डायलिंग' कहते हैं। 
यूके में यह सेवा ५ दिसम्बर, १९५८ में आरम्भ हुई थी।
बोरते

बोरते (मंगोल: Бөртэ үжин, बोएर्ते उझ़िन; जन्म: ११६१ ई; देहांत: १२३० ई) मंगोल साम्राज्य के संस्थापक चंगेज़ ख़ान की पहली और मुख्य पत्नी थी। इन्हें मंगोल-प्रथानुसार ख़ातून की उपाधि हासिल थी। उन्हें मंगोल साम्राज्य की माहरानी भी माना जाता था। बोरते की सगाई बहुत कम उम्र में चंगेज़ ख़ान से हो गई थी और १७ वर्ष की आयु में उन दोनों का विवाह हुआ। उसके बाद एक विरोधी क़बीले ने बोरते को अग़वा कर लिया लेकिन चंगेज़ ख़ान ने आकर उन्हें बचाया। चंगेज़ ख़ान की इस जुर्रत को पहला संकेत माना जाता है कि उनमें आगे चलकर विश्व-विजय करने का साहस था। उन दोनों के चार लड़के और पाँच लडकियाँ हुई जिनसे आगे मंगोल साम्राज्य का राजवंश चला।
दिगम्बर सिंह

डॉ॰ दिगम्बर सिंह भारतीय राजनीतिज्ञ है। वे राजस्थान के पूर्व चिकित्सा मंत्री है तथा डीग-कुम्हेर विधानसभा से विधायक रह चुके हैं।
गिरिधर व्यास

बीकानेर में गिरिधर व्यास की सात फिट की मूंछें आज उनकी पहचान बन चुकी हैं। 25 साल से अपनी मूछें संवारते गिरिधर राजस्थान महोत्सव की शान हैं और वे बच्चों में भी खासे लोकप्रिय हैं। रक्षाबंधन के मौके पर इन्होंने बच्चों से अपनी मूछो पर राखी बंधवाई। फिल्म शराबी के नत्थू लाल की मूछों ने वाहवाही लूटी तो जैसे बीकानेर के गिरिधर को मानो पहचान का जरिया मिल गया। 1985 से मूछें बढ़ाना शुरू करने वाले गिरिधर की मूंछें उनके लिए परेशानी का सबब नहीं इनकी पहचान हैं। अपनी सात-सात फिट मूंछों को लेकर गिरिधर को कोई परेशानी नहीं होती। लेकिन सोते या लेटते समय वह अपनी मूछों को बाकायदा स्टैंड पर टांग देते हैं और जब उठते हैं तो उसे लपेट कर इस तरह गालों पर जूड़े की तरह बना लेते हैं जैसे हेडफोन लगाए हों। गिरिधर बताते हैं कि मूछें बढ़ाने के पीछे पत्नी की भी इच्छा थी, लेकिन उन्हें दुख इस बात का है कि पत्नी जिंदगी की बीच राह में उनका साथ छोड़ गई। लेकिन मूंछें आज भी उनका साथ दे रही हैं। ये मूछें ही उनका श्रृंगार हैं और बच्चे उनकी मूंछों के दीवाने हैं।
आन्तरिक प्रतिरोध

किसी व्यावहारिक शक्ति स्रोत को एक आदर्श वोल्तता स्रोत के श्रेणीक्रम में एक प्रतिबाधा के रूप में मॉडल किया जा सकता है। श्रेणीक्रम में जुड़े हुए इस प्रतिबाधा को ही स्रोत का आंतरिक प्रतिरोध (internal resistance) कहते हैं।
सी टी आर विल्सन

चार्ल्स थॉमसन रीस विल्सन (4 फ़रवरी 1869 – 15 नवम्बर 1959) स्कॉटलैंड के भौतिक विज्ञानी और मौसम विज्ञानी थे। बादल कक्ष के आविष्कार के लिए वर्ष 1927 में उन्हें भौतिक विज्ञान में नोबेल पुरस्कार प्रदान किया गया।
दिल तेरा दीवाना (1962 फ़िल्म)

संक्षेप

मनमौजी, अशिष्ट, और अवज्ञाकारी मोहन (शम्मी कपूर) को उसके पिता दीवान बदरीप्रसाद (उल्हास) ने गुस्से में एक सेवानिवृत्त सेना कप्तान दयाराम (ओम प्रकाश) को कुछ अनुशासन और सम्मान जानने के लिए भेजा। लेकिन मोहन ने अपने दोस्त अनोखे (महमूद) से उसके साथ जगहों को बदलने के लिए कहा, और अनोखे ऐसा करने के लिए सहमत होता है। मोहन मीना (माला सिन्हा) से मिलता है, जो अपने अंधे पिता (मनमोहन कृष्णा) के साथ रहती है। उनके घर में कप्तान दयाराम और उनकी बेटी माल्ती (शुभा खोटे) द्वारा मोहन के रूप में अनोखे का स्वागत किया जाता है। आखिरकार, माल्ती और अनोखे दोनों प्यार में पड़ते हैं। जब कप्तान दयाराम को पता चला कि अनोखे का विवाह किसी और महिला से हुआ है, और अनोखे रिक्शा चलाता है तो चीजें और भी खराब हो जाती हैं। पुलिस को अधिसूचित किया जाता है और उन्हें मोहन को गिरफ्तार करने के लिए कहा जाता है - उन्होंने 3 मोहनों को गिरफ्तार कर लिया। असली मोहन कौन है?
सोनारिका भदोरिया

प्रारंभिक जीवन

सोनारिका के पिता निर्माण व्यवसाय में हैं, और उनकी मां एक गृहस्थ है। वह मुंबई में पैदा हुई थी। उन्होंने यशोधम हाई स्कूल से अपनी स्कूली शिक्षा की और डीजी में अपनी पूर्व विश्वविद्यालय शिक्षा पूरी की। रूपरेल कॉलेज।
चौदहवीं का चाँद

संक्षेप

फिल्म की कहानी उत्तर भारत में लखनऊ शहर की है, जहाँ इस्लामिक और नवाबी संस्कृति पनपी है। इस शहर में रहने वाले तीन सबसे अच्छे दोस्तों में से दो को जमीला नाम की एक ही महिला से प्यार हो जाता है। असलम (गुरु दत्त) और नवाब (रहमान) इस प्रेम त्रिकोण में जमीला (वहीदा रहमान) के साथ पड़ गए दो दोस्त हैं। हर गुरु दत्त फिल्म के अभिन्न हिस्सा, जॉनी वॉकर, अपने हास्य अंदाज में अभिनय करते हैं।
अंतर्भेदी आग्नेय चट्टान

अंतर्भेदी आग्नेय चट्टान ऐसी आग्नेय चट्टानें है जो मैग्मा के ऊपर उठ कर धरातलीय सतह से नीचे ही जम जाने से निर्मित होती हैं। इन्हें पातालीय शैलें भी कहा जाता है। ये धीरे-धीरे ठंडे होकर जमने के कारण बहुधा रवेदार संरचना वाली होती हैं।